open-index/open-wikipedia-markdown huggingface dataset:
Tage

**Tage** er et mannsnavn dannet som en moderne form av det gammeldanske oppnavnet *Taki*, dannet av enten *taka*, «ta», eller *taki*, «mottaker, kausjonist, sikkerhet».

*Tage* har finlandssvensk navnedag 30. mars, svensk navnedag 3. august og norsk navnedag 20. september.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Tage Reedtz-Thott (1839–1923), dansk baron
* Tage Erlander (1901–1985), svensk statsminister
* Tage Frid (1915–2004), dansk møbeldesigner
* Tage Konrad Leopold Larsson (1905–1998), svensk lege
* Tage Skou-Hansen (f. 1925), dansk forfatter
* Tage Kaarsted (1928–1994), dansk historiker
* Tage Danielsson (1928–1985), svensk forfatter og filmregissør
* Tage Lyneborg (f. 1946), dansk arkitekt
* Eirik Tage Johansen (f. 1982), norsk golfspiller
* Tage Pettersen, norsk lokalpolitiker

## Referanser


## Eksterne lenker
*
For Your Entertainment

***For Your Entertainment*** er debutalbumet til den amerikaneren Adam Lambert.

Albumet ble utgitt 23. november 2009 og inneholder hitsinglen «Time for Miracles» fra blockbuster-filmen 2012. Lambert har selv deltatt som låtskriver på fire av sporene og albumet har bidrag av artister som Pink, Lady Gaga, Orianthi og Justin Hawkins.

## Sporliste
#«Music Again» (Justin Hawkins)
#«For Your Entertainment» (Claude Kelly, Lukasz Gottwald)
#«Whataya Want from Me» (P!nk, Max Martin, Shellback)
#«Strut» (Adam Lambert, Kara DioGuardi, Greg Wells)
#«Soaked» (Matthew Bellamy)
#«Sure Fire Winners» (David Gamson, Alexander James, Oliver Lieber)
#«A Loaded Smile» (Linda Perry)
#«If I Had You» (Max Martin, Shellback, Savan Kotecha)
#«Pick U Up» (Rivers Cuomo, Greg Wells, Adam Lambert)
#«Fever» (Lady Gaga, Jeff Bhasker)
#«Sleepwalker» (Ryan Tedder, Aimee Mayo, Chris Lindsey)
#«Aftermath»  (Adam Lambert, Alisan Porter, Ferras, Ely Rise)
#«Broken Open» (Greg Wells, Adam Lambert, Evan «Kidd» Bogart)
#«Time for Miracles» (Alain Johannes, Natasja Sjnajder)

## Eksterne lenker
*
Sønner av Norge kjøper bil

***Sønner av Norge kjøper bil*** er en norsk film fra 1962 av Øyvind Vennerød, basert på novellen *Blank i lakken* av Hans Faye-Lund.  Den var ideologisk sett, en videreføring av Støv på hjernen fra 1959 og Sønner av Norge (film) fra 1961 og var en «satire of drabantbyens bildilla og  tiltakende avbetalings-tendens».  For filmselskapet Contact Film var det den tiende i rekken,  som den gang var norsk rekord for private filmselskaper.
## Handling
Man ser ektemenn som i fritiden vasker, polerer og reparerer sine biler. Etter en begredelig tur til Konglevik campingleir vil konene på avbetalt husmortur til Mallorca.

## Medvirkende
I rollen som redaktør var Per Theodor Haugen, gift med Inger Marie Andersen.  Kontorsjef Willie Hoel var gift med Kari Diesen og far til Grynet Molvig.  Ligningssekretær Arne Bang-Hansen var gift med  Turid Balke (vinduspusser).  Førstebetjent Carsten Byhring var gift med Randi Kolstad.  Glasshandleren  Arvid Nilssen var gift med Vigdis Røising, og sportshandler Rolf Sand med Unni Bernhoft.

I en ellers lang rolleliste var Carsten Winger, Tore Foss, Ernst Diesen, Ågot Børseth, Wilfred Breistrand og Johannes Eckhoff med.

## Mottakelse
Premieren var tre samtidige steder, Nordstrand Kino, Ullevål Kino og Saga Kino. Den fikk 1 stjerne og betegnet som krampaktig og overdrevet.

## Referanser


## Eksterne lenker
*
Paj-Khoj

**Paj-Khoj** (russisk: Пай-Хой) er en kjede av åser og lave fjell i det autonome området Nenetsia, lengst nordøst i den europeiske delen av Russland. Kjeden er rundt 200 kilometer lang, og strekker seg fra de nordligste Uralfjellene i nordvestlig retning over den sentrale delen av Jugorskijhalvøya og øya Vajgatsj, som er skilt fra fastlandet ved Jugorskijsundet.  Det høyeste punktet i Paj-Khoj er Gora Moreiz på 467&nbsp;moh.

Geologisk sett er Paj-Khoj en del av en nordlig fortsettelse av Uralfjellene, som også strekker seg videre nordover til fjellene på Novaja Semlja. Berggrunnen består av krystallinsk glimmerskifer, sedimentære sandsteinbergarter, mergel og kalkstein. Vegetasjonen består hovedsakelig av steinete fjelltundra. På lavereliggende deler vokser gress, mose og reinlav. Lave busker forekommer, om enn sjelden, i de sørlige delene.

Den første gang Paj-Khoj ble beskrevet av europeere var under en forskningsekspedisjon ledet av geologen Ernst Karlovitsj Hoffmann, som mellom 1847 og 1853 foretok de første geologiske og biologiske undersøkelsene av området. 

## Referanser
Jaakko Seikkula

**Jaakko Asko Tapio Seikkula** (født 1953) er finsk professor i psykoterapi. Han arbeider som professor og viserektor ved psykologisk institutt ved Jyväskylä Universitetet i Finland. Seikkula er spesielt kjent for utviklingen av terapiretningen «åpne samtaler» og videreutviklingen av denne. « Åpne samtaler» er en nettverksbasert terapiform og anvendes spesielt innen psykiatrien til behandling av psykoser og kriser. Terapiretningen har stor utbredelse i Nord-Norge men brukes i økende grad i resten av Norge. En del av hans vitenskapelig arbeid er blitt oversatt til blant annet engelsk, tysk, nederlandsk, spansk, svensk, dansk og norsk.

## Bibliografi
**Publiserte bøker**
* Seikkula, J. (1994). Sosiaaliset verkostot: Ammattiauttajan voimavara kriiseissä. [Sosiale nettverk: Ressurskrise for profesjonelle behandlere]. Helsinki: Kirjayhtymä. 
* Seikkula J. (1996). Öppna samtal. Från monolog till levande dialog i sociala nätverket. Stockholm: Mareld. 
* Haarakangas, K. & Seikkula, J. (Eds.) (1999). Psykoosi – uuteen hoitokäytäntöön. [Psykose – en ny praksis]. Helsinki: Kirjayhtymä.
* Seikkula, J. (2000). Åpne samtaler. Oslo: Tano Aschehoug
* Rinne, R. & Seikkula. J. (Eds.) (2001). Ja äkisti uusi aikakausi. [Og plutselig en ny æra]. Jyväskylä: Gummerus.
* Sidorov, P. & Seikkula, J. (Eds.) (2003). Open talks between east – west. Arkhangelsk: AGMA Publications. 
* Seikkula, J. & Arnkil, T. (2005). Dialoginen verkostotyö. Helsinki: Tammi.
* Seikkula, J. & Arnkil, T. (2005). Sociala nätverk i dialog. Stockholm: Mareld. 
* Seikkula, J. & Arnkil, T. (2006). Dialogical meetings in social networks. London: Karnac Books. 
* Eliassen, H. & Seikkula, J. (Eds.) (2006). Reflekterande prosesser i praksis. Klientsamtaler, veiledning, konsultasjon og forskning. Oslo: Universitetsforlaget. 
* Seikkula, J. & Arnkil, T. (2007). Dialoge im Netzwerk: Neue Beratungskonzepte aus Skandinavien. Neumünster: Paranus Verlag. 
* Seikkula, J. & Arnkil, T. (2007). Netverksdialoger. Oslo: Universitetsforlaget
* Seikkula, J. & Arnkil, T. (2008). Sociale netværk i dialog. København: Akademisk forlag.
* Seikkula, J. (2008). Åbne samtaler og netværksarbejde. København: Hans Reitzels forlag.

## Se også
* Dialog
* Konstruktivisme
* Reflekterende team
* Sosialt nettverk
* Tom Andersen

## Referanser


## Eksterne lenker

* Jaakko Seikkula
Krogh Optikk

**Krogh Optikk** ble etablert i Norge i 1877 av Andreas Jensen Krogh og er en optikerkjede med 16 forretninger i Oslo, Akershus, Drammen, Tønsberg, Sandefjord, Larvik, Bergen og Trondheim. Krogh Optikk har totalt over 200 medarbeidere. 

Hovedadministrasjon ligger i Karl Johans gate 2 i Oslo.

I 2008 kjøpte Krogh Optikk seg inn i .

## Eksterne lenker
*
Galleri Riis

**Galleri Riis** er et kunstgalleri i Oslo. Galleriet ble grunnlagt i Trondheim i 1972 av Inger og Andreas L. Riis, og flyttet til Oslo i 1980. Siden da har Galleri Riis etablert seg som et galleri for norsk og internasjonal samtidskunst, med deltakelse på store gallerimesser som Art Basel. I galleriets stall finnes norske kunstnere som Olav Christopher Jenssen, Sverre Wyller, Eline Mugaas, Signe Marie Andersen, Stein Rønning og svenske Andreas Eriksson og Dan Wolgers, britiske Hamish Fulton, japanske Daido Moriyama, og nederlandske Marijke van Warmerdam.

Espen Ryvarden har vært galleriets direktør siden 1984. Siden 2009 er Kristin Elisabeth Bråten medeier, og direktør for galleriet sammen med Ryvarden.

## Eksterne lenker
* Hjemmeside
C.C. Lundbye

**Christian Carl Lundbye** (1812–1873) var en dansk  oberst, politiker og minister.

Han var født i Brundby på Samsø, sønn av oberst ved Artilleriet Joachim Theodor Lundbye og hustru Cathrine født Bonnevie. Hans bror var kunstmaleren J.Th. Lundbye.

Lundbye var krigsminister fra 1856-1859 og igjen 1863-1864.

Han ble kommandør av Dannebrogordenen  i 1857.

## Referanser
Hvidovre IF

**Hvidovre Idrætsforening** (eller **Hvidovre IF**, **HIF**) er en dansk fotballklubb hjemmehørende i den københavnske forstad Hvidovre. Klubben ble stiftet den 15. oktober 1925. Hjemmekampene spilles på Hvidovre Stadion. Klubben har vunnet tre Danmarksmesterskap i sesongene 1966, 1973 og 1981 og et cupmesterskap i 1980.

Klubbens største kamp var uten tvil møtet med Juventus FC i Serievinnercupen i sesongen 1982–83. Det første møtet på dansk gress tapte Hvidovre med 1–4 på Idrætsparken foran over 30&nbsp;000 tilskuere, men i returkampen på Stadio Comunale i Torino lyktes det overraskende å hente et uavgjort 3–3 resultat etter å ha ligget under med 1–3. Juventus hadde på det tidspunkt flere spillere som sommeren året før vant VM med Italia: Zoff, Gentile, Cabrini, Scirea, Tardelli og Paolo Rossi.

## Spillerstall
Oppdatert 8. april 2024.

### Utlånte spillere

## Kjente spillere i Hvidovre IF
* Peter Schmeichel (1984–1986)
* Kenneth Brylle Larsen
* Hans Aabech
* Birger Pedersen
* Michael Manniche
* Heinz Hildebrandt

## Referanser


## Eksterne lenker
* Hvidovre IFs offisielle hjemmeside
NMF

**NMF** kan referere til:

* Norges Miljøvernforbund
* Norges Musikkorps Forbund
* Norges Motorsportforbund
* Norsk Medisinstudentforening
* Norges museumsforbund
* Norsk Manuellterapeutforening
Mergel

**Mergel** (via tysk *Mergel*, fra middelalderlatin *margila*, av latin *marga*, fra keltisk opphav) er en type kalkstein eller kalkholdig leire eller leirstein som inneholder 25–75 % kalk, vanligvis kalsiumkarbonat, som er dannet ved avsetning i ferskt eller salt vann. Istedenfor kalsiumkarbonat kan den også inneholde dolomitt. Tidligere ble mergel ofte brukt som jordforbedringsmiddel for å tilføre nyttevekstene kalsium. Dette ble kalt *mergling*.

I Danmark, hvor isen har flyttet grundig rundt på lagene i undergrunnen, er morenejord ofte blitt blandet med det underliggende krittlagene. På den måten er mange mergelforekomster oppstått. I Sverige refererer mergel vanligvis til alle typer jord eller bergarter som inneholder kullsyreholdig kalk (og talkum) fra noen få prosent til over 30 %, noe som gjør den egnet som jordforbedringsmiddel på dyrkbar mark med lite kalk.

En enkleste måtene å redusere utslipp av CO<sub>2</sub> i produksjon av sement på, er å minke klinkerinnholdet i sementen. Det er forskning på nye klinkererstatninger og SINTEF Byggforsk mener de har funnet erstatningen gjennom mergel.

## Referanser


## Litteratur
* Bjørlykke, K.O. (1914): ''Kalk og Mergel : forekomst og anvendelse i landbruket samt beretninger fra amtsagronomer om kalkspørgsmaalets stilling i de forskjelligelandsdeler'', Kristiania : Det kgl. selskap for Norges vels jordbundsutvalg.

## Eksterne lenker

* Chalk of Kent by C. S. Harris
* Palaeoenvironmental Interpretation of the Early Postglacial Sedimentary Record of a Marl Lake
Kinas riksvei 321

**Kinas riksvei 321** (*G321*) løper nordvestover fra Guangzhou i provinsen  Guangdong gjennom provinsene Guangxi og Guizhou, og ender opp i Chengdu i provinsen Sichuan. Den er 2&nbsp;220&nbsp;kilometer lang. 

## Rute og distanse
Giske våtmarksystem

**Giske våtmarksystem** er et ramsarområde i Giske kommune, Møre og Romsdal, bestående av i alt seks separate verneområder: to naturreservat og fire dyrefredningsområde. Ett av naturreservatene ligger på øya Giske, mens de fem andre ligger på øya Vigra i samme kommune.

Områdene har siden 1996 status som ramsarområde, på grunn av sin betydning for trekkfugler. Det er store grunne områder med mudderflater som blottlegges ved lavvann. Her samler det seg opp mye tang og tare, noe som gir gode betingelser for fugler som er på leting etter mat. Det finnes også myr, fuktige strandenger og sump i våtmarkssystemet.

De seks områdene er 
* Roaldsand dyrefredningsområde, opprettet 27.05.1988 – 844 daa 
* Rørvikvågen dyrefredningsområde, opprettet 27.05.1988 – 704 daa 
* Rørvikvatnet naturreservat, opprettet 27.05.1988 – 389 daa 
* Giske dyrefredningsområde, opprettet 27.05.1988 – 1457 daa 
* Blindheimsvik dyrefredningsområde, opprettet 27.05.1988 – 1139 daa 
* Synesvågen naturreservat, opprettet 27.05.1988 – 999 daa 
## Referanser
Barnala

**Barnala** (punjabi: ) er en by i distriktet med samme navn i den nordvestindiske delstaten Punjab. Byen er administrasjonssentrum i distriktet, og ligger sentralt i delstaten. Byen ligger i gjennomsnitt 227 moh. Den er kjent for sin tekstilproduksjon. Barnala har fått sitt navn etter Baba Ala Singh.

## Demografi
Ved folketellingen i 2001 hadde byen en befolkning på 96&nbsp;397, hvorav 54&nbsp;% var menn og 46&nbsp;% var kvinner. Barnala hadde da en gjennomsnittlig lesekyndighet på 65&nbsp;%, noe som var høyere enn landsgjennomsnittet på 59,5&nbsp;%. 68&nbsp;% av mennene kunne lese og skrive, mens bare 62&nbsp;% av kvinnene kunne gjøre det samme. 12&nbsp;% av befolkningen var barn under 6 år. 

Sikher utgjør 85&nbsp;% av befolkningen i Barnala, mens hinduer utgjør de resterende 15&nbsp;%. Under delingen av India ble Barnala hardt rammet av vold og drap. Det holder til noen få muslimske familier i Barnala, men majoriteten av dem gikk bort fra islam eller konverterte til sikher. 

## Referanser


## Eksterne lenker
* Distriktets offisielle nettside  (engelsk)
* Om Barnala på en privat nettside  (engelsk)
Alrø

**Alrø** er en øy i Horsens Fjord på Jylland i Danmark. Den er 7 km lang og 5 km bred og det høyeste punktet ligger 15 m moh.

Øya, som utgjør et selvstendigt sogn, Alrø Sogn, har 147 innbyggere (2024). Øya og sognet var en selvstendig sognekommune inntil kommunalreformen i 1970.  Sognet er nå en del av Odder kommune.  

Alrø har vært bebodd siden steinalderen. Den er forbundet med den nordlige kysten av fjorden, med en 1 km lang demning, som ble påbegynt i 1929 og innviet 10. juni 1931. Før den tid kunne man kjøre over en vadegrunn fra Gyllingnæs, øst for øya, akkurat som der har vært båtforbindelse til norkysten, Hjarnø og til Horsens.

Iå sommerhalvåret er det etablert en sykkelferje fra Snaptun til anløpstedet på Egehovedet på den sydlige delen av Alrø.

Alroe daemning.jpg|Demningen til Alrø

## Referanser


 


## Eksterne lenker
*
Danne-Virke

***Danne-Virke*** var et dansk litterært tidsskrift, som kom ut i årene mellom 1816 og 1819. Med unntak av fire sider, ble bladet i sin helhet skrevet av N.F.S. Grundtvig. Tidsskriftet var oppkalt etter Dannevirke, det store vollanlegget ved Slien. 

Formålet med bladet var å danne et vern mot den materialistiske holdningen som vant frem sammen med opplysningstiden. Dessuten skulle bladet være en motvekt mot datidens ateistiske humanisme og begynnelsen til en ikke-historisk forståelse av tilværelsen.

På mange måter kan tidsskriftet sees som Grundtvigs første tenkning over det som skulle utvikle seg til folkehøyskolebevegelsen. Hovedinnholdet er en gjennomgang av historien ut fra et kristent grunnsyn, og det blir gjennomgått i datidens hverdagsspråk og uten direkte forkynnelse. Grundtvig delte selv sine bidrag opp i «blomster» (lyrikk), «blade» (gjennomgang av kilder) og «frugter» (bredere tenkning over historievitenskap, litteratur og myter).

## Referanser


## Se også
**[[Danskeren]]*
Danskeren

***Danskeren*** (med undertittelen *Et Ugeblad*) var et dansk tidsskrift utgitt og skrevet av N.F.S. Grundtvig. Det kom ut i perioden 1848&ndash;51.

I bladet skrev Grundtvig om danske politiske forhold og spesielt om konflikten i Schleswig-Holstein som førte til treårskrigen.

## Se også
**[[Danne-Virke]]*

## Eksterne lenker
* *Danskeren - et ugeblad*  finnes tilgjengelig digitalt på Internet Archive
Joseph Kasa-Vubu

**Joseph Kasa-Vubu** (født i 1910, 1913, 1915 eller i 1917 i Tshela i Belgisk Kongo, død 24. mars 1969 i Den demokratiske republikken Kongo) var den første presidenten i det som i dag heter Den demokratiske republikken Kongo. Han satt med presidentembetet fra 1960 til 1965. 

Han ble utdannet av de katolske Scheutmisjonærene og studerte teologi og filosofi under prestestudiet før han endret livsvei og i stedet ble lærer. Han tok lærereksamen i 1940 og underviste de følgende to årene. Deretter ble han ansatt i finansadministrasjonen i den belgiske kolonialregjeringen. 
 
Da Kongo ble løsrevet fra Belgia ble Kasa-Vubu utnevnt som den første presidenten. Men i landet ble det umiddelbart politiske og militære stridigheter mellom regionale separistiske bevegelser og hæren. De sentrale myndighetene ble lammet av konflikten mellom den konservative Kasa-Vubu og hans nasjonalistiske statsminister Patrice Lumumba. 

I løpet av de neste fem årene var Kasa-Vubu president i en rekke svake regjeringer. I juli 1964 utnevnte han den tidligere separistiske lederen Moise Tshombe som ny statsminister samtidig som han tillot bruk av europeiske leiesoldater mot venstreorienterte opprørere. 25. november 1965 ble Kasa-Vubu avsatt som president i et statskupp som ble utført av daværende general Mobutu Sese Seko.

## Referanser
Henry Kyemba

**Henry Kyemba** (1939–2023) var en ugandisk politiker og statsråd. Han er kjent for å ha vært minister under Idi Amin som tidlig flyktet fra hans blodige vanstyre, og skrev boken *A State of Blood* i 1977.

## Liv og virke
### Bakgrunn, utdannelse
Henry Kisaja Magumba Kyemba ble født i Bunya County i Busoga i Ugandaprotektoratet; hans mor var Suzana Babirizangawo Mutekanga og hans far Suleiman Kisajja, som var kolonialadministrator.

Kyemba gikk på lokale barneskoler og deretter på Busoga College Mwiri for sitt Cambridge School Certificate (1951–1956). 

Han ble uteksaminert fra Makerere University i 1962 med bacheloreksamen i historie. Han fikk senere mastergrad i historie fra Northwestern University i Evanston i Illinois i USA og *Certificate in African studies* fra samme universitet. Senere fikk han en honorærgrad i historie fra London University.

### Karriere
Han ble ansatt som distriktskommissær for det britiske protektoratet. Senere ble han privatsekretær for president Milton Obote.

### Minister
Den 4. november 1972 ble han utnevnt som kulturminister i Uganda av Idi Amin. 

Fra 1974 fungerte han som helseminister og satt i regjering til mai 1977. Han flyktet da til Storbritannia som den første i Amins indre sirkel. Senere samme år fikk han utgitt boken *State of Blood*. Boken beskriver Kyembas flukt fra Uganda og hvordan Idi Amins terrorregime fungerte.

Etter at Amin var styrtet i 1979 vendte han tilbake til Uganda, men holdt en lav profil. I 1986 ble han innvalgt medlem av grunnlovsforsamlingen og var en periode statsråd for husdyrhold under president Yoweri Museveni.

## Død
Henry Kyemba døde av komplikasjoner med diabetes den 18. oktober 2023, i en alder av 84 år.

## Bibliografi
* 
* Oversatt til norsk av Per A. Hartun: 

## Referanser
Janan Luwum

**Janan Jakaliya Luwum** (født 1922 i Acholliland, død 17. februar 1977 i Kampala) var erkebiskop for den anglikanske kirke i Uganda fra 1974 til 1977 og han var en av de mest innflytelsesrike lederne i den moderne kirken i Afrika. Han ble myrdet i 1977 enten av Idi Amin personlig eller av Amins håndlangere.

## Liv og virke
Erkebiskop Luwum var en ledende stemmene som kritiserte diktaturet til Idi Amins regime som overtok makten i Uganda i 1971. I 1977 leverte erkebiskop Luwum et notat til Idi Amin i protest mot Idi Amins politikk og de vilkårlige drapene og uforklarlige forsvinningene som fant sted under Amins regime. Kort tid etter at notatet ble levert til presidenten ble erkebiskopen og andre ledende geistlige personer anklaget for forræderi. 

16. februar 1977 ble Luwum arrestert sammen med de to statsrådene Erinayo Wilson Oryema og Charles Oboth Ofumbi. Erkebiskopen ble anklaget for å være en agent for den landsforviste tidligere presidenten Milton Obote og at han sammen med statsrådene planla å gjennomføre et statskupp mot Idi Amin.

Radio Uganda annonserte noen dager senere at erkebiskopen og statsrådene var blitt drept da bilen som skulle transportere dem til et avhør hadde kollidert med et annet kjøretøy. Det ble rapportert at ulykken hadde skjedd da ofrene hadde forsøkt å overmanne sjåføren i et forsøk på å unnslippe. Da erkebiskopens legeme ble utgitt til hans slektninger var kroppen full av kulehull. Erkebiskopen hadde blitt skutt gjennom munnen en gang og hadde minst tre kuler i brystet.

## Referanser
Evony

***Evony*** (tidligere kjent som ***Civony***) er et nettleserbasert onlinespill (sanntidsstrategispill) lansert i begynnelsen av 2009. Mange av de grafiske elementer minnet om spillet *[[Civilization]]*, men spillet har siden endret mye av grafikken. Spillet mottok blandet kritikk ved lanseringen, blant annet for internettkampanje med lettkledde kvinner.

Spillet er satt til en kvasiutgave av middelalderen hvor en spiller etablerer en by, utvikle forskjellige teknologier, og bygge støttestrukturer for å skaffe seg hær og ressurser for å kunne angripe andre spillere. Evony handler også om å skaffe seg venner og bli del av et samfunn, noe som i Evony blir kalt for en allianse.

Evony benytter seg av amerikansk tidssone (GMT -6), og er derfor 7 timer etter norsk tid (GMT +1).

## Oppfølger
I februar 2010 annonserte selskapet bak Evony (Evony, LLC) at en oppfølger ville komme i form av **, og denne utgaven har siden blitt utgitt på Internett, fortsatt med lettkledde kvinner som trekkplaster, men med en del endringer som historiske byer og historiske helter.
Worldwide Pinhole Photography Day

**Worldwide Pinhole Photography Day** er et årvisst internationalt arrangement for å fremme og feire hullkamerafotografi som kunstart. På denne dagen, siste søndag i april, oppfordrer arrangørene folk i hele verden til: 1 – å ta seg fri fra den stadig mer teknologiske verden vi lever i, og til å delta i den enkle handling det er å lage et hullkamerafoto, og 2 – å dele sine visjoner og formidle skjønnheten ved denne gamle historiske fotografiske prosessen.

## Eksterne lenker
*Worldwide Pinhole Photography Day
Hirsholmene

**Hirsholmene** er en øygruppe i det nordlige Kattegat, som ligger ca. 6 km nordøst for Frederikshavn på østkanten av den store sandbanken, som strekker seg ca. 8 km ut i havet mellom Jerup og Bangsbo. Høyeste punkt er ca. 6 moh.

## Historie
**Hirsholmene** nevnes i Kong Valdemars jordebok,  1231, uten nærmere opplysninger om befolkning og dyreliv.

Øyene hører til under kronen frem til 1583, da de ble overtatt av rittmester Mourids Clausen Podebusk til Kørup og Lerbæk. Etter dette var eierskapet av øyene forskjellige kjøpmenn og adelsslekter, frem til staten overtok området i 1883, og de ble tilknyttet forsvarsministeriet og senere overdratt til miljøministeriet i 2003.

*1593 – ifølge et kongelig brev blir tolleren i Sæby anmodet om å holde øye med den omfangsrike smuglingen som foregår, det trengs penger i statskassen.
*1634 – kongelig bevilgning til oppførelse av kirke blir gitt.
*1638 – kirken innvies, (årstallet kan ikke bekreftes).
*1644 – svenskene gjør landgang og bortfører presten Peder Knudstrup.
*1733 – Loseri opprettes, er underlagt Fladstrand (Frederikshavn) lodseri.
*1798 – sodabrenneri opprettes. Sodaen fremstilles av kløvertang.
*1800 – sodabrenneriet nedlegges
*1807 – det opprettes en signalstasjon for flåten ved Fladstrand
*1838 – det første fyret blir bygget.
*1841 – den første toll- og fyrbetjent kommer til Hirsholmen.
*1853 – koleraepidemien herjer.
*1860 – båthavnen blir anlagt.
*1864 – 3. dragonregiment samt ingeniørtropper, over  menn, overføres til Hirsholmen for å oppføre to landgangsbroer, de blir imidlertid raskt trukket tilbake.
*1872 – det blir opprettet regelmessig postforbindelse.
*1886 – nåværende fyr oppføres på Hirsholms høyeste punkt Ørnehøj.
*1916 – Hirsholmenes losstasjon blir nedlagt.
*1946 – det opprettes et radiofyr.

## Forskjellig
Holmene har et samlet areal på 47 ha, og er per 2006, administrert av skog- og naturoppsynet og  ble i 1938 fredet som naturvitenskapelig reservat.

Fredingen ble i 1981 utvidet med det omkringliggende havområdet på ca.  ha, og har med virkning fra 1. september 1995 fått en revidert bekjentgjørelse fra miljøministeren, som bl.a. innebærer at jakt er forbudt i den nordlige delen av området. Dessuten er ferdsel forbudt på de ubebodde øyene, og rundt dem i en avstand på femti meter.

Hirsholmene er et viktig overvintringsområde for blant annet ærfugl, svartender og fløyelsender og også rasteplass for krykkjer, alker, lomvier, lommer og lappedykkere.

Øyene er dessuten en viktig ynglested for hettemåker, gråmåker, splitterne, sildemåker, stormåker, svartbaker og teister.

## Øygruppen omfatter
Hirsholm den eneste av øyene som er bebodd, og har siden 1500-tallet dannet rammen om et lite samfunn.

## Eksterne lenker
* 
* Skov- og Naturstyrelsens hjemmeside
* Frederikshavn kommunes hjemmeside om Hirsholmene
* Filmprojekt om de boblende revene ved Hirsholmene
Hans Otto Nicolayssen

**Hans Otto Nicolayssen** (1945–2025) var en norsk filmregissør og filmprodusent.

Han startet i Informasjonsfilm AS i 1966 og var assistent for Jan Erik Düring. Han var klippeassitent for Erik Løchen på *[[Motforestilling]]* (1971). Nicolayssen har laget to forestillinger for *[[Fjernsynsteatret]]*: *[[Prototypen]]* (1976) og *[[Ripsvin og Reinlender]]* (1978). Han var en av dokumentarfilmregissørene bak *[[Stå på! (1976)|Stå på!]]* (1976) som skildret en streik. I 1979 debuterte han som spillefilmregissør med *[[Kjærleikens ferjereiser]]* etter Edvard Hoems roman. *[[Krypskyttere]]* (1982) skildret en konflikt mellom forsvaret og et lokalsamfunn.

Nicolayssen var kunstnerisk leder for det statseide filmselskapet Filmgruppe 1 fra 1983 til 1984. Han tok initiativet til å danne filmselskapet Filmgruppe-84 sammen med tjue andre framstående spillefilmregissører. han var daglig leder av selskapet, og medprodusent av filmene *[[Snart 17]]* (regi Laila Mikkelsen, 1984), *[[X (film)|X]]* (regi Oddvar Einarson, 1985), og *Christina Berg* (regi Egil Kolstø, 1986). *[[Plastposen]]* (1986) var en løssluppen komedie med Jon Skolmen i hovedrollen. Production manager for de norske opptakene, på spillefilmen *The Witches* (etter en roman av Roald Dahl, regi Nick Rogh for Jim Henson Productions). Amandaprisen 1989 for klipp av *[[For harde livet]]* (regi Sigve Endresen). Han har siden laget *[[Buicken]]* (1991) om to brødre som har gått hver sin vei. Prosjektleder og regissør for Viscom AS i Bergen, (1992–1994). Produserte dokumentarfilmen *Boomerang* for Montage AS, (regi Trond Kvist og Gunnar Vikene, 1994). Nicolayssen ble 1994 den første leder for Vestnorsk Filmsenter i Bergen.

Fra 2003 var Nicolayssen seniorrådgiver for Film Commission Norway ved Norsk filminstitutt.

## Referanser


## Eksterne lenker
*
Bathinda

**Bathinda** eller **Bhatinda** (punjabi: ) er en by i distriktet Bathinda i den nordvestindiske delstaten Punjab. Byen er blant de eldste i Punjab, og er oppkalt etter Rajputkongene Bhati. Det er administrasjonssentrum i distriktet, og ligger i Punjabs Malwaregion. Amritsar ligger ca. 150 km nord for Bathinda, som i 2001 hadde 217&nbsp;389 innbyggere. Byen fungerer som et viktig jernbaneknutepunkt med forbindelse til andre indiske delstater og Pakistan. NH 15 (National Highway 15, Kandla-Pathankot) og NH 64 (National Highway 64, Chandigarh-Dabwali) møtes ved byen. Byen er kjent for sin handel med jordbruksprodukter som kornmøller og veverier. Bathinda domineres av fortet Govindgarh, bygd på 1500-tallet med 36 m høye murer. Siden man finner to kunstige innsjøer i byen, blir også Barnala enkelte ganger kalt *Innsjøers by*. Bathinda er en historisk by. Den var forbundet med fengslingen av den første kvinnelige keiseren av India, Razia Sultan, i fortet her i år 1239.  

Byen er hjemmet til to moderne varmekraftverk, en gjødselfabrikk og fortet Qila Mubarak. Bathinda er også en av de største markedene for matkorn og bomull i Nord-India, og området rundt Bathinda har blitt et stort druedyrkende område. Bathindas jernbanestasjon er en av Asias største jernbaneknutepunkter og gjennomgår i disse dager en nødvendig modernisering. Byen blir også sett på som en av de stedene beste for utdanningsmuligheter i Punjab. 

## Demografi
Ved folketellingen i 2001 hadde byen 217&nbsp;389 innbyggere, hvorav 54&nbsp;% var menn og 46&nbsp;% kvinner. Bathinda hadde da en gjennomsnittlig lesekyndighet på 70&nbsp;%, noe som var høyere enn landsgjennomsnittet på 59,5&nbsp;%. 11&nbsp;% av befolkningen var barn under 6 års alder. 

## Referanser


## Eksterne lenker
* Distriktets offisielle nettside  (engelsk)
* Informasjon om Bathinda (engelsk)
* Kortfattet fakta om byen (engelsk)
Nekselø

**Nekselø** er en liten øy i Kalundborg kommune beliggende i Sejerø-bukten. Fra småbyen Havnsø på Sjælland er det fergeforbindelse til øya. Øya er 2,2&nbsp;km² stor og har 17 innbyggere (2024). Den er en del av Føllenslev sogn og fikk sin egen kirke, Nekselø kirke, i 1931. Den er annekskirke til Føllenslev kirke og Særslev kirke. 

## Beskrivelse
Nekselø har en meget spesiell natur i forhold til resten av Danmark. Den ligger nemlig i området med «storebeltklima», som kjennetegnes av betydelig mindre nedbør, flere solskinnstimer og mildere vinter enn resten av landet. Det har ført til at øya har en lang rekke plante- og dyrearter som er tilpasset dette steppelignende klimaet, og finnes få andre steder enn Danmark.

Nekseløs høyeste punkter er Gadebjerg og Elmebjerg, 41 m.o.h. Hele øya ble fredet i 1951, av beboerne.

Troldeskoven (= Trollskogen) ble fredet alt i 1925 fordi den rommer flere svært sjeldne trearter, bl.a. småbladet lind som har vokst der siden steinalderen. Derfor kalles skogen også «urskogen» eller «steinalderskogen». Mat og drikke er ikke i salg på Nekselø og må medbringes fra Havnsø.

Skolen ble stengt i 1972 da bare én elev var tilbake. 

På den flate stranden i sør vokser en tjørn, kjent som «posttjørnen». Tidlig på 1900-tallet lå det en liten kasse her, der folk la posten sin. Seilte noen forbi, tok de med post frem og tilbake. Først senere kom Post-Christian som gikk Nekselø rundt med trillebår og samlet post, som han deretter seilte over til fastlandet i jollen sin.

Sammen med blant annet Vadehavet på Jyllands vestkyst er Nekselø blant Danmarks ramsar-områder.

## Sagnet om Trollskogen
Sagnet vil vite at det en gang bodde et troll i Trollskogen, og han mislikte lyden av kirkeklokker. Han tok derfor en stor sekk jord fra Nekselø med seg til Havnsø for å kaste den over Havnsø kirke. Hans kone ble litt bekymret og klippet et lite hull i sekken, så det drysset ut jord. Slik oppstod revlen mot Havnsø, og da trollet kom til Havnsø, var sekken hans tom. Han ble så arg at han kastet en stor stein mot Nekselø, der det sies at den fremdeles ligger.

## Referanser




## Eksterne lenker
*
KNM «Reinøysund»

**KNM «Reinøysund»** var et landgangsfartøy (LGF) og støttefartøy bygget i 1972 for den norske marine. Det tilhørte den såkalte «Reinøysund-klassen», sammen med fire andre skip. De fem fartøyene i Reinøysund-klassen var i drift frem til 2003. Reinøysund og søsterskipet KNM «Rotsund» ble senere ombygd. 

## Referanser
Hirsholm

**Hirsholm** er en dansk øy, som er en del av den lille øygruppen Hirsholmene, som ligger i den nordlige delen av Kattegat, ca. 6 km nordøst for Frederikshavn. 

Hirsholm er den eneste av Hirsholmenes 8 øyer som er bebodd. Den er 15 ha (0,15 km²) stor, og der bor kun ca. 6 beboere på øya (per 2006).

På 1800-tallet bodde det mer enn 100 personer på øya, men i dag er de aller fleste boligene ferieboliger. Øya administreres av skog- og naturoppsynet, og den inngår som en del av naturreservatet Hirsholmen, som omfatter åtte øyer og et havområde på  ha (24 km²). Reservatet er hjemsted for en av Europas største hettemåkekolonier.

Det er fergeforbindelse til Frederikshavn, med ca. tre ukentlige avganger med postbåten.

## Eksterne lenker
* 
* Hirsholm Fyrtårn – fra ''fyrtaarne.dk''
* Hirsholmene Naturreservat
* Ferger til Hirsholmene – fra ''Frederikshavn Havn''
Nyord (øy)

**Nyord** er en liten øy nord for Møn med et areal på 4,99 km² og 36 innbyggere (2024). Siden 1968 har øya vært landfast med Møn via én demning og en lav bro med kun en veibane. Nyord Enge, som utgjør øyas østlige ca. 700 tønner, er kjent som et av Danmarks aller beste fugleområder. Fra et offentlig tilgjengelig fugletårn ved veien mellom broen og Nyord by er det god utsikt over fugleområdene. Øyens vestlige 200 tønner er fruktbar morenejord. Her ligger også byens lille havn.

I 1900 var innbyggertallet i den lille landsbyen, hvor gårdene stadig ligger samlet, ca. 360. Nå er innbyggertallet 50 personer (per 1. januar 2005). Utover fiskeri og landbruk levde nyordboerne av losvirksomhet gjennom de lavtvannsfarvannene run øya. Et lite los-utkikkshus på øyas høyeste punkt, litt i utkantetn av Nyord By, minner stadig om den tiden.

Da øya i 1845 ble selvstendig sogn, utskilt fra Stege landsogn, fikk den også en egen kirke. Den var en særpreget åttekantet bygning oppført av arkitekten Otto M. Glahn med Frederiksberg kirke som forbilde. Kirkeklokkene henger ikke i selve kirken, men i et meget enkelt klokketårn som er ført opp i tre ved siden av kirken. I 1983 fik kirken et Demant-orgel fra 1870. Orgelet kom fra Paarup kirke ved Odense. Kirkegården ligger ca. 2 kilometer utenfor Nyord by.

Under svenskekrigen var øyen blant annet tilfluktssted for Svend Gjønge og hans folk inntil de ble sendt vekk av lensmannen Christoffer Lindenow, som fryktet svenskenes overmakt.

## Referanser




## Eksterne lenker
* 
* Øyas hjemmeside
Årehinne

**Årehinne** er navnet på to ulike hinner i kroppen:

* Årehinne (hjernen), *Pia mater*
* Årehinne (øyet), *Choroidea*
Årehinne (øyet)

**Årehinnen** (*choroidea*) er en tynn blodrik  hinne som ligger mellom senehinnen (*sclera*) og netthinnen (*retina*) i øyet. Årehinnen består av kapillærårer som transporterer oksygenrikt blod, næringstoffer, karbondioksid og avfall stoffer ut eller inn i øyet.
Jordsand

**Jordsand** var en dansk hallig – en uinndemmet øy i Vadehavet – som ble delvis oppslukt av havet vinteren 1998/99. Jordsand lå sydøst for Rømø, ca. 5 km vest for Hjerpsted, 7 km nordvest for Højer og øst for Sylt. Jordsand forsvandt fullstendig sommeren 2001. Øya lå på det 8 km lange *Jordsand Flak* som er et sandområde og restene av et fastlandsområde.

Jordsand var den eneste danske uinndemmede marskøya, som ble oversvømt ved høyvann. Øya var bebodd på 1600- og 1700-tallet. Siden da har stormflod spist av øya. I 1999 forsvant all vegetasjon fra øya, og den ble betegnet som en såkalt høysand (vegetasjonsløs sandøy) og området fungerer nå som en rasteplass for seler og sjøfugler.

Øyen hadde stor betydning for fuglelivet som ble totalfredet på øya allerede i 1907, og videreført i Danmark etter gjenforeningen i 1920.

Det er mulig å gå eller kjøre med traktor ut til høysanden, men ikke uten en lokalkjent fører.

## Historie
I Kong Valdemars jordebok fra 1231 nevnes det at det stod hus på øya, med navnet Hjortsand. På et kart fra 1649 angis det at øya hadde et areal på 6 km². På et kart fra *Videnskabernes Selskab* var øya i 1807 kun 0,4 km², og i 1873 ble øya matrikulert og oppgitt til 0,18 km². I havde øen 1805: 40 ha - 1841: 35 ha - 1873: 18,4 ha - 1936: 7,2 ha - 1873: 2,3 ha.

Den første eieren man kjenner i dag er Laurenz Freese, som eide øya fra 1537 til 1591. I 1607 var øya eid av Matz og Jen Michelsen. I 1834 eides den av M Mathiesen, Hjerpsted Stampemølle. Hans tre barn og en tjenestemann ble på vei hjem fra øya overrasket av høyvann, og druknet.

Før 1864 hadde den danske regjeringen planer om å anlegge en dypvannshavn og jernbanestasjon ved øya, men etter 1864 anla man heller havnen ved Esbjerg.

1895 ble øyas eneste hus &mdash; et stråtekt og murt bolighus &mdash; tilintetgjort av en stormflod.

1923 var det siste året som øya ble brukt til gressing, da en sommerstorm var årsaken til at mange får og hester druknet.

Fra 1960 til omkring 1990 hadde *Vildtbiologisk Station, Kalø* et observasjonsskur på en påle plassert på øya. Det var særlig viktig å observere sjøfuglene under høyvann.
 
I 1976 forsøkte mann å sikre øya, men en stormflod ødela kystsikringene etter kort tid.

## Litteratur
* P. Uhd Jepsen,  Jordsand Fuglenes ø i Vadehavet (BYGD's Wetlandserie ; 5)

## Eksterne lenker
* 
* Øen Jordsand - En gang utfor Højer
Kosiu

**Kosiu** (russisk: Косью) er ei elv i republikken Komi i Russland. Den er ei sideelv til Usa i Petsjoras nedbørfelt. Kosiu er 259 kilometer lang og har et nedbørfelt på .

Kosiu har utspring som ei lita fjellelv på vestsida av Uralfjellene. Den renner nordvestover og mottar raskt mange sideelver og blir 50-100 meter bred. Den renner også gjennom flere kløfter i stor fart. Etter å ha mottatt sideelva Vangyra snur Kosiu nordover mens breddene blir lavere og skogkledte. Elva er her 100-150 meter bred. Etter å ha passert landsbyen Kozjymvom blir elva langt bredere, 200-500 meter, og renner mye saktere. 

De største sideelvene er Vangyra, Store Sarjuga, Vesle Sarjuga, Kozjim og Store Inta.

De nedre delene av elva er farbar for skipsfart. Kosiu fryser til i slutten av oktober eller begynnelsen av november og bli isfri igjen i mai.

## Referanser
Radiostyrt ur

Et **radiostyrt ur** (RCC) må ikke forveksles med et atomur. Egentlig er det et ur som stiller seg inn etter tidssignaler som sendes ut fra én eller flere radio&shy;stasjoner som igjen er til&shy;knyttet atomur eller de kan bruke flere sendere som brukes av satellittnavigasjonssystemer som Global Positioning System. Vanligvis brukes frekvensområdet 40 – 80 kHz (lavfrekvent langbølge). Tids&shy;signalene mottas gjerne én eller flere ganger hver natt. Resten av tiden styres uret av et vanlig kvarts-urverk (typiske feil: &plusmn;1&nbsp;sekund ved minst ett godt radio&shy;mottak i døgnet, &plusmn;15&nbsp;sekunder pr. måned uten radio&shy;mottak). Så lenge uret mottar radio&shy;signaler, har man et ur som man ikke trenger å bekymre seg for skal gå feil, men ikke noe 100&nbsp;% nøyaktig atomur. Et radiostyrt ur vil ikke trenge å stilles når det først er stilt riktig (unntatt når man skifter tidssone), og det vil automatisk stille seg om når det skiftes til eller fra sommertid. Slike ur finnes i flere størrelser, også som armbåndsur. Enkelte av disse drives av solceller og et oppladbart batteri (et fullt opp&shy;ladet batteri kan typisk holde et ur i drift i inntil fem måneder uten ytterligere tilførsel av lys). Casio, Citizen og Junghans er blant produsentene av slike ur. Det behøver ikke koste mer enn et litt avansert vanlig ur.

I julekatalogen sin for 1983 lanserte Heathkit en av de første radio&shy;styrte klokkene for vanlige forbrukere, bord&shy;klokken «GC&#8209;1000 *Most Accurate Clock*» som mottok tidssignaler på 5, 10 og 15 MHz. Den ble produsert frem til 1995 og virket i hele Nord-Amerika, Mellom-Amerika og den nord&shy;ligste delen av Syd-Amerika samt på Hawaii, Grønland og den vestre delen av Island.
I 1990 kom Junghans med verdens første radiostyrte armbåndsur, *MEGA* (analog visning) og *MEGA 1* (digital visning), med antennen skjult i remmen (det virket bare i Europa).

I Europa lytter radiostyrte ur på minst én av de to radio&shy;stasjonene:
* Anthorn, helt nordvest i England (), (tidssignalet **MSF** på frekvensen 60,0&nbsp;kHz, 15&nbsp;kW effekt) (overtok etter Rugby, Warwickshire 1.&nbsp;april 2007),
* Mainflingen, østsydøst for Frankfurt am Main, i Tyskland (), (tidssignalet **DCF77** på frekvensen 77,5&nbsp;kHz, 50&nbsp;kW effekt).Oslo astrologiske ur styres fra denne stasjonen.

I Norge bør signalene kunne mottas i hvert fall så langt nord som i Bodø. De kan også mottas i Reykjavík på Island.

Tilsvarende radiostasjoner finnes også i andre land, bl.a. USA (**WWVB**, 60&nbsp;kHz, 70&nbsp;kW (nær Fort Collins, Colorado)), Japan (**JJY**, 40&nbsp;kHz, 50&nbsp;kW (i nordøst: på toppen av Otakadoya-yama nær Miyakoji-mura/Fukushima) og 60&nbsp;kHz, 50&nbsp;kW (i sydvest: på toppen av Hagane-yama, nær grensen mellom prefekturene Saga og Fukuoka)) og Kina (**BPC**, 68,5&nbsp;kHz, 90&nbsp;kW (Shangqiu i provinsen Henan)).

Enkelte ur kan motta tidssignaler fra alle de seks radiostasjonene som er nevnt over.

## Se også
*Tid.
*NAVSTAR Global Positioning System.

## Referanser
USA under Vinter-OL 1992

**USA under Vinter-OL 1992**. 147 sportsutøvere, nittisju menn og femti kvinner fra USA deltok i tolv grener under Vinter-OL 1992 i Albertville i Frankrike. USA kom på femteplass på den uoffisielle medaljestatistikken med fem gull-, fire sølv- og to bronsemedaljer. Langrennsløperen Bill Koch var USAs flaggbærer under åpningsseremonien.
  
## Medaljer

 
## Medaljevinnerne

## Skiskyting

;Menn

;Kvinner

## Eksterne lenker
*  United States at the 1992 Albertville Winter Games  på Sports-reference.com/olympics
Wu-Massacre

***The Wu-Massacre*** er et studioalbum utgitt av de amerikanske rapperne Method Man, Ghostface Killah og Raekwon den 30. mars 2010. Albumet inneholder blant annet noe produksjon av RZA og Allah Mathematics.

25. november 2009 premierte Mathematics sangen «Meth Vs. Chef 2» live på radioshowet til MathFiles. Sangen inneholder vers fra Method Man og Raekwon, og sangen er fra *The Wu-Massacre*.

## Eksterne lenker
*
Anders Sandøe Ørsted

**Anders Sandøe Ørsted** (1778–1860) var en dansk rettslærd, embedsmann og minister, bl.a. var han Danmarks tredje statsminister etter innføringen av Junigrunnloven. Han betraktes også som en av Den danske gullalders hovedpersoner. Han var bror av Hans Christian Ørsted.

Anders Sandøe Ørsted begynte sine studier i rettsvitenskap og filosofi ved universitetet i København i 1793, og hans avhandling om Kant brakte ham allerede som student universitetets gullmedalje. Ørsted ble cand.jur. i 1799 og like etter konkurrerte han om et professorat uten å oppnå dette. Et par år senere ble han utnevnt til assessor ved  Hof- og Stadsretten og i 1810 ved Højesteret. Senere gikk han over til administrasjon og politikk. I perioden 1842-1848 var han geheimestatsminister og han var statsminister i perioden 1853-1854.

Anders Sandøe Ørsted har satt varige spor med sitt juridiske forfatterskap, både i Danmark og i Norge. I Danmark regnes han som grunnleggeren av den juridiske vitenskap.

Ørsted var gift første gang med Sophie Ørsted (1782–1818), søster av Adam Oehlenschläger. Etter hennes død giftet han seg med Mathilde Elisabeth Rogert (1782–1824).

Han er gravlagt på Frederiksberg Ældre Kirkegård.

## Utmerkelser
* Ridder av Dannebrog
* Elefantordenen
* St. Olavs Orden

## Utvalgt bibliografi
* Eunomia (4 bd., 1815–22)
* Troels G. Jørgensen (red.), *Skrifter i udvalg*, 7 bind, Gyldendal 1930–36:
** Bind 1-2: *Privatretlige Skrifter i Udvalg*, 1-2. Afd, 1930.
** Bind 3-4: *Strafferetlige Skrifter i Udvalg*, 1-2. Afd, 1931.
** Bind 5: *Processuelle Skrifter i Udvalg*, 1932.
** Bind 6: *Blandede Skrifter i Udvalg*, 1933.
** Bind 7: *Moralfilosofiske Skrifter i Udvalg*, 1936.
* Harald Jørgensen (red.), *Arbejder om Trykkefriheden*, Gyldendal, 1947.
* A.S. Ørsted, *For den danske Stats Opretholdelse i dens Heelhed : en historisk statsretlig Undersøgelse*, Gyldendal, 1950.
* A.S. Ørsted, *At mit livs of min tids historie : udgivet med forkortelser i hundredaaret for oprettelsen af det Anders Sandøe Ørstedske prismedaille legat ved legatets bestyrelse*, Arne Frost-Hansens forlag, 1951.

## Referanser


## Litteratur
* Ditlev Tamm, *Anders Sandøe Ørsted, 1778-1978 : foredrag i anledning af 200 året for Anders Sandøe Ørsteds fødsel*, Juristforbundet, 1980. ISBN 87-574-2980-4.
* Troels G. Jørgensen, *Anders Sandøe Ørsted. Juristen og Politikeren*, Arne Frost-Hansens Forlag, København 1957.
* Troels G. Jørgensen, *Anders Sandøe Ørsted, hans Liv og Arbejde*, Gyldendalske Boghandel/Nordisk Forlag, København 1933.
* C. Goos, J. Nellemann & H. Øllgaard, *Anders Sandøe Ørsteds Betydning for den danske og norske Retsvidenskabs Udvikling*, 3 dele, H. Hagerups Forlag, København 1885-1906.

## Kilder
* Skrifter av Anders Sandøe Ørsted, bl.a. hans selvbiografi *Af mit Livs og min Tids Historie* finnes digitalt tilgjengelig på Internet Archive
* Fr. Winkel Horn, *[https://runeberg.org/dalihist/0816.html Den danske Literaturs Historie]*, 1881
* P. Hansen, *[https://runeberg.org/ildalihi/3/0961.html Illustreret dansk Litteraturhistorie]*, 1902
* Aschehougs konversasjonsleksikon 5. utgave, 19 bind, 1968–1972, bind 19 s.1166-1167
Ramløse

**Ramløse** er en by på Nordsjælland i Danmark, umiddelbart nordøst for Arresø.  Den har 1&nbsp;583 innbyggere (2023) og ligger i Gribskov kommune i Region Hovedstaden.

I tillegg til Ramløse kirke finnes det en folkeskole, en sportshall og en restaurant (*Steakhouse*) i byen. Den bevarte delen av den opprinnelige landsbyen omfatter blant annet et lite vann. Byens historie kan føres tusen år tilbake. Det går en landevei, rute 205, gjennom Ramløse til henholdsvis Frederiksværk og Helsinge, hvor begge stedene er forbindet med tog til København. Det kjører en buss på denne veien. 

Siden 1960-årene har byen blitt utbygget med blant annet Ramløse Søkrog (Ramløse sjøkro). I dette området finnes en liten båthavn. Den planlagte Arresøsti skal blant annet forbinde dette området med Bækkekrogen og Ramløse Sand. 

## Navnets opprinnelse
Forleddet er et gammelt ord som betyr *fuktig eng*. Etterleddet *-løse* er beslektet med ordet *lys* og betyr *lysning* eller *åpen plass*. Navnet betyr altså *Lysningen ved den fuktige engen*. 

## Referanser




## Eksterne lenker
* 
*
Tyskland under Vinter-OL 1992

**Tyskland under Vinter-OL 1992**. 111 sportsutøvere, syttifem menn og trettiseks kvinner fra Tyskland deltok i elleve sporter under Vinter-OL 1992 i Albertville i Frankrike. Tyskland ble beste nasjon med ti gull-, ti sølv- og seks bronsemedaljer. Bobkjøreren Wolfgang Hoppe var Tysklands flaggbærer under åpningsseremonien.
   
## Medaljer

## Medaljevinnerne
Brandsøy

**Brandsøy** er et tettsted i Kinn kommune i Vestland. Tettstedet har   innbyggere per 1. januar , og ligger på begge sidene av Brandsøysundet som deler Brandsøya fra neset Klaven på fastlandet. Brandsøysundet går mellom Klavfjorden og Solheimsfjorden. Riksvei 5 krysser sundet med bro her. Brandsøy ligger omtrent fem kilometer øst for Florø.

## Referanser
Felice Beato

**Felice Beato** (også kjent som **Felix Beato**; født i 1832 i Venezia, død 29. januar 1909 i Firenze) var en italiensk-britisk fotograf. 

Beato var en av de første fotografene som tok bilder av Øst-Asia og en av de første krigsfotografene. Han var krigsfotograf under Krimkrigen, sepoyopprøret og annen opiumskrig. Sammen med James Robertson opprettet han firmaet Robertson & Beato i Istanbul.

Hans dødsattest, som ble oppdaget i 2009, viser at Beato ble født i Venezia i 1832 og døde den 29. januar 1909 i Firenze. Den viser også at han var britisk statsborger. Han tilbrakte antagelig sin barndom på den nå greske øya Korfu.

Hans fotografier dannet skole for det som senere er blitt til fotojournalistikk.

Beato er dessuten kjent for sine portretter og for panoramabilder fra Øst-Asia og Midtøsten. Han reiste meget og fikk anledning til å ta bilder i land som var fjerne og ukjente for de fleste i samtidens Europa og Nord-Amerika. 

Hans bilder danner hovedmaterialet for det indiske opprøret i 1857 og for andre opiumkrigen. 

## Referanser


## Eksterne lenker
*
Grejsdalen

**Grejsdalen** ved Vejle er Danmarks største kløft. Det er en kilometerlang senkning med 50-70 meter høye, skogkledde skrenter nordvest for Vejle. 

Klippene er restene av en dal som Grejs Å nå løper igjennom før den for forener seg med Vejle Å (som også er en del av en dal) i Vejle. 

Det finnes et klippefremspring i Grejsdalen som også er helt unikt for området, ettersom man i Danmark normalt ikke ser klipper stikke opp fra undergrunnen. Klippene består av travertin eller kildekalk. Dette materialet var et populært byggemateriale til noen av de første steinkirkene i Danmark og er i området omkring Grejsdalen blant annet brukt til kirkene i  Hornstrup, Hover og Jelling, pluss områdets egen kirke; Grejsdal kirke. 

Grejsdalen har også sin egen skole, Grejsdal skole. 

## Eksterne lenker
* 
*